Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 744

4. évfolyamig tartó tanulási szakaszának a NAT által preferált tananyagtartalmait és fejlesztési feladatait. A projektek a felsorolt műveltségterületeken kívül – kiegészülnek azoknak a műveltségterületeknek a tananyagtartalmaival és feladataival is, amelyek a célokhoz és fejlesztési feladatokhoz jól kapcsolódódnak. Így magyar nyelv és irodalom, a matematika, testnevelés, dráma és tánc és az informatikai műveltségterületek olyan tananyagtartalmait is integrálják, amelyek a projektekben folyó munkát még komplexebbé teszik. A tanterv megalkotásakor törekedtünk arra, hogy a gyerekek ahol, és amikor csak lehetséges, ne egymástól elszigetelt tanórákon és tantárgyakban tanuljanak, hanem életszerűen, az egymáshoz szervesen kapcsolódó ismereteket együtt sajátíthassák el. Figyelembe vettük a kisiskoláskorban lévő tanulók pszichés adottságait, építettünk velük született 2008/177. szám kíváncsiságukra, tapasztalatszerzési vágyukra és igényükre ezért egy-egy témát a lehető legtöbb szempontból körbejárunk, az elsajátítható ismereteket több vonatkozásban elmélyítjük. A 4. évfolyamtól a projektek funkciója elsősorban összegző jellegű, egy-egy nagyobb témakör lezárására szolgál, más kontextusba helyezve az addig elsajátított ismereteket. Rugalmas órarendi tervezés Az 1–4. évfolyamon – elsősorban a projektoktatás miatt – hetenkénti (a projektek tartalmához és tevékenységeihez igazított) óratervezés szükséges. Például, ha a projekt megvalósítása azt kívánja, hogy tanulóinkkal a szabadban, kiránduláson, megfigyelésen töltsünk néhány napot vagy órát, az az órakeretek/órarend átrendezését teszi szükségessé. Másik példát említve, ha a projektek tartalmához igazodó ismeretterjesztő szövegeket a projektek keretében dolgozzuk fel, azon a napon a magyar irodalom órát is a projekt keretében tarthatjuk meg. A matematika témaköréhez kapcsolódó méréseket, becsléseket (és még számos más tevékenységet is) átcsoportosíthatunk, kivihetjük azokat a szabadba, alaposabb sokrétűbb tapasztalati és változatos gyakorlási lehetőséget biztosítva tanulónknak. A projektek zárása, az azokra való felkészülés szintén egész napot, vagy napokat vehet igénybe. A napi mozgást megvalósíthatjuk a megfigyelt terepen történő gyalogtúrával, a fűben vagy egyenetlen talajon végzett testnevelési játékokkal is. Az órarend és az órakeretek rugalmassága ezért gondos és folyamatos, tervezőmunkát követel meg a pedagógusoktól. Egy-egy projekt átlagos időtartama az egyes évfolyamok óratervében jelenik meg (kb. 70 órányi idő). A számadatok csupán tájékoztató jellegűek az iskola helyi tanterve, a lakóhely sajátosságai, a tanulók érdeklődése, az iskola felszereltsége, a tananyagtartalom függvényében egyes projekteket rövidebbre, másokat az óratervben jelöltnél hosszabbra tervezhetünk. A projektek tanítási sorrendje néhány kivételtől eltekintve szintén kötetlen. A tervezés során a tantárgy sajátosságai miatt a 2–4. évfolyamon tanítandó, a NAT által javasolt ének-zene tananyagtartalom nem teljes egészében került be a projektekbe, ezeket a tartalmi elemeket külön ének-zenei epochákban érdemes feldolgozni, még a tanév vagy az egyes projektek elején, hogy azután a projektek megvalósítása során ezek, már ismeretgyakorlási céllal színesíthessék a projektek tartalmát. Sajátosságok a tananyagtartalmak szervezésében Az informatika A tantervben az informatikát, már az első évfolyamtól, mint alkalmazott ismeretet tanítjuk. Azt gondoljuk, hogy ebben a szakaszban a gyerekek mintakövetéssel el tudják sajátítani a számítógéppel és egyes szoftverekkel kapcsolatban azokat az alapvető ismereteket, amelyek sikerélményt biztosítanak számukra, és motiválttá válnak. Mivel az informatikai tudás nem egyetlen, „hagyományos” tantárgyhoz kötődik, a gyerekek könnyen megtapasztalhatják alkalmazásának lehetőségeit, illetve értelmét. Az informatika elemei minden projektben, a magyar nyelv és irodalom és a matematika tanítás során is megjelennek, tantervi anyaguk az adott tantárgyak és projektek tantervébe integráltan dolgoztuk fel. Az informatikai eszközök használata közben sajátítják el a tanulók az informatika-alkalmazói, infotechnológiai, infokommunikációs és könyvtár-informatikai ismereteket. A tanmenet összeállításánál természetesen meghatározóak az intézmény tárgyi feltételei (a rendelkezésre álló számítógépek paraméterei, illetve a szoftverek). Igazán hatékony készség-képességfejlesztést az osztályteremben elhelyezett, a tanórákon is folyamatosan alkalmazott, sokféle tevékenységbe ágyazott számítógép-használattal érhetünk el. Ez magyarázza az egyes óráknál feltüntetett többféle tevékenységet, és a tananyag-elrendezés százalékos jelölését 1–4. évfolyamig. Az 5–6. évfolyamon a tananyagokba integrált informatikaoktatás folytatódik. Az ismeretek apró lépésekkel bővülnek, illetve a már tanultakat a gyerekek egyre bonyolultabb kontextusban alkalmazzák. Magyar nyelv és irodalom Az anyanyelv és irodalom is sajátos szerepet játszik az alapozó szakaszban. Az 1–4. évfolyamban a tradícióknak megfelelően egy műveltségterületen jelenik meg az anyanyelvi és irodalommal kapcsolatos ismeretelsajátítás. Az

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes